
SC2010 –
REFERAT

pentru modificarea HCL 257/29.06.2010 privind aprobarea Studiului de Fezabilitate revizuit, a Analizei Cost-Beneficiu revizuite şi a cofinanţării proiectului "Retehnologizarea sistemului centralizat de termoficare din municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană"

Prin adresa nr. CP2010-547/12.07.2010 Direcţia Generală AM POS Mediu ne solicită transmiterea documentelor (Declaraţia de Angajament şi Hotărârea Consiliului Local de cofinanţare a proiectului ) cu TVA-ul recalculat conform modificărilor actuale ale Codului Fiscal.

Aplicarea noii cote standard a taxei pe valoarea adăugată de 24% presupune  o contribuţie a Municipiului Timişoara, în preţuri curente, de 20.800.606 Euro, din care 4.084.271 Euro reprezintă non-funding gap (contribuţie buget local – cost neeligibil) , 2.713.122 Euro reprezintă contribuţia obligatorie de 5% (funding gap – cost eligibil) şi 14.003.213 Euro reprezintă noua taxă pe valoarea adăugată în valoare.  

Având în vedere prevederile art. I punct 44 din Ordonanţa de Urgenţă nr. 58/26.06.2010, pentru modificarea şi completarea <LLNK 12003   571 10 201   0 18>Legii nr. 571/2003 privind Codul fiscal şi alte măsuri financiar-fiscale, şi a HCL 257/29.06.2010,
PROPUNEM

să se aprobe de către Consiliul Local,
1. Modificarea art. 2 din HCL 257/29.06.2010 care va avea următorul conţinut:


"Se aprobă cofinanţarea proiectului "Retehnologizarea sistemului centralizat de termoficare din municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană" din fonduri ale bugetului local pentru acoperirea cheltuielilor eligibile şi neeligibile, în valoare de 20.800.606 Euro,  conform Anexei 1 care face parte integrantă din prezenta hotărâre"

2. Anexa 1 din  proiectul de HCL să înlocuiască Anexa 1 din HCL 257/29.06.2010.

3. Anexa 2 din  proiectul de HCL să înlocuiască Anexa 4 din HCL 257/29.06.2010
4. Aducerea la îndeplinire a hotărârii de către Unitatea de Management a Proiectului din cadrul Primăriei Municipiului Timişoara constituită prin Dispoziţia nr. 1045/14.04.2009 a Primarului Municipiului Timişoara şi SC Compania Locală de Termoficare Colterm SA.

